recursal/SuperWikiNEXT-32B huggingface dataset:
***La Flamme merveilleuse*** er en fransk stumfilm fra 1903, regissert av Georges Méliès.

Handling
--------

En gjøgler kommer inn på en scene, plukker opp en hodeskalle som han kaster opp i luften, fanger den i hendene igjen - hvor skallen forvandles til et lommetørkle. Men tørkleet forandres raskt til en tryllestav, deretter til en serviett, og deretter til en duk. Ut av duken kommer en tjener, som tar med seg et lavt bord som sjongløren kaster litt magisk pulver på.

Pulveret tar fyr, og det oppstår flammer på bordet. Når flammen dør ut, stiger en kvinne ned fra bordet. Hun setter seg opp på bordet igjen, og sjøgleren forlater scenen. Men en tjener forelsker seg i denne kvinnen, og foreslår ekteskap. Men kvinnen forsvinner rett foran øynene på ham. Gjøgleren kommer inn igjen, og reduserer tjeneren til røyk.

Referanser
----------

1. ↑  Philippe Rège. *Encyclopedia of French Film Directors, Volume 1*
2. ↑  The Mystical Flame

Eksterne lenker
---------------

* (en) *La Flamme merveilleuse* på Internet Movie Database Rediger på Wikidata

* (sv) *La Flamme merveilleuse* i Svensk Filmdatabas Rediger på Wikidata

* (en) *La Flamme merveilleuse* på Silent Era Rediger på Wikidata
**Myeongnim Dap-bu** (hangul: 명림답부, hanja: 明臨答夫, født 67, død 179) var den første statsminister i Goguryeo, og er kjent for å ha drept den tyranniske kong Chadae og for seieren i mot Han-dynastiet i slaget ved Jwa-won.

Myeongnim Dap-bu var en *Joui Seonin* (조의 선인) i provinsen Yeonna i Goguryeo. Han ble forfremmet under kong Taejo og befant seg i hoffet da Taejo døde. Etter at Chadae fikk kongemakta i 146 møtte Myeongnim Dap-bu mange utfordringer og led selv som en følge av tyrannens regime. 

Så til slutt i 165 etter 20 år på trona ledet Myeongnim Dap-bu en militær styrke og drepte kongen ved hjelp av noen adelige og medlemmer av hoffet. Myeongnim Dap-bu var 99 år da han tok kontroll over Goguryeo. 

Han inviterte prins Go Baek-go, kong Taejos yngere bror til å bli neste konge. Go Baek-go ble kronet til ny konge samme år, og Myeongnim Dap-bu ble utnevnt til statsminister (*guksang*, 국상, 國相), den første som fikk denne tittelen. Myeongnim Dap-bu tjente lojalt sin nye konge, der seieren i slaget ved Jwa-won var den fremste prestasjonen.

Myeongnim Dap-bu døde i 179, 113 år gammel (112 etter vestlig regnemåte), etter å la ledet Goguryeohæren til en avgjørende seier mot Hanhæren. I 60 år var Myeongnim Dap-bu aktiv i statsstyringen i landet. Bortsett fra å ha drept en tyrann, bidro han til å styrke kongemakta, møtte og seiret over invasjonsstyrker og ledet en suksessfull revolusjon mot et korrupt regime.

Historikere har forskjellig syn på Myeongnim Dap-bu. Goguryeos første statsminister hadde enorm politisk innflytelse og makt, nær diktatorisk. Men kong Sindae var ingen marionett under Myeongnim Dap-bu, i motsetning til kong Bojang og general Yeon Gaesomun. Ingen historiske tekster forteller at Myeongnim Dap-bu misbrukte sin makt eller var spesielt brutal eller voldelig. Med dette utgangspunkt mener historikere og forskere at Myeongnim Dap-bu var en patriot og en glemt helt.

Se også
-------

* Goguryeo
* Chadae av Goguryeo
* Sindae av Goguryeo

Kilder
------

* *Samguk Sagi, Goguryeo Bon-Gi, Sindae-gi*

  

Portal: Korea

|  |  |
| --- | --- |
| Oppslagsverk/autoritetsdata | VIAF **·** ISNI
 |
**Oslofjord Cycling Team** er et sykkellag sammensatt av ryttere fra klubbene i regionen Telemark, Vestfold og Buskerud.

Oslofjord Cycling Team er et regionslag, dannet for at ryttere fra forskjellige klubber i TEVEBU skal få en mulighet til å kjøre norske og utenlandske UCI ritt.

Laget har base hos iMap Norge AS, som holder til på Nordre Kullerød 23 i Sandefjord.[] Hovedsponsor og driver av laget er IMap Norge AS, ved Sveinung Bertelsen.[]

Laget kjørte under International Tour of Rhodes 2.2 med rytterne; Ken-Levi Eikeland, Marius Blålid, Andre Bekken, Jon Anders Bekken, Christian Bergsjø, Edvardt Tuko og Iver Knotten. Alle fra Tønsberg CKT.

>Laget kan stille som regionslag på UCI 1.2 og 2.2 løp.

Referanser
----------

1. ↑  «- Det er harde etapper og mye som skjer». *Procycling.no*. 8. mars 2018. Besøkt 15. mars 2019. «Uno-X er ikke det eneste norske laget som er på plass i Rhodos for øyeblikket. Oslofjord Cycling Team er også til stede, og består av ryttere fra Bygdø IL, Sandefjord SK og Bergen CK. | Eirik Bruland, Asbjørn Madsstuen, Eirik Oskari Halvorsen (Bygdø IL), Marius Blålid, Simen Nordahl Svendsen (Sandefjord SK), Vetle Lunde og Kristoffer Madsen (Bergen CK) utgjør Oslofjord Cycling Team i Rhodos, som for anledningen kjører i Bygdø ILs drakter.»
Gibraltars nasjonalsang synges i løpet av Gibraltars nasjonaldag.
**Gibraltars nasjonalsang** er det nasjonale sangen eller hymnen for det britiske oversjøiske territoriet Gibraltar.

Til felles med Storbritannia, britiske kronbesittelser, og andre britiske territorier er den offisielle nasjonale sangen for Gibraltar også *God Save the Queen*. Gibraltars nasjonalsang er en nasjonalsang, og valgt i en tevling i 18. oktober 1994. Både lyrikken og musikken ble skrevet og komponert av Peter Emberley, som selv ikke er fra Gibraltar.

Nasjonalsangen blir sunget hver 10. september av alle gibraltere tilstede ved feiringen av Gibraltars nasjonaldag. Gibraltars nasjonalsang er «et godt eksempel på hva en nasjonalsang burde være, bevegende og enkel, mens den innhyller hvor de innfødte og verden vurder landet.»

Sangens tekst
-------------

Gibraltar, Gibraltar,  

The Rock on which I stand,  

May you be forever free,  

Gibraltar, my own land.  

  

Mighty pillar,  

Rock of splendour,  

Guardian of the sea,  

Port of hope in times of need,  

Rich in history.  

  

Gibraltar, Gibraltar,  

The Rock on which I stand,  

May you be forever free,  

Gibraltar my own land.  

  

God give grace to this our homeland,  

Help us to live as one,  

Strong in freedom,  

Truth and justice,  

Let this be our song.  

  

Gibraltar, Gibraltar,  

The Rock on which I stand,  

May you be forever free,  

Gibraltar! Gibraltar!  

My own land!

Referanser
----------

1. ↑  Gibraltar, *National Anthems Info*
2. ↑  «Gibraltar's National Anthem», *Gib-action.com*

Eksterne lenker
---------------

* Gibraltar National Anthem with Lyrics - *YouTube*
En **forskalingssnekker** er en person som arbeider med å bygge forskalinger til betongkonstruksjoner. Forskalingssnekkere arbeider enten på en byggeplass eller i en betongelementfabrikk. Etter Kunnskapsløftet trådte i kraft i august 2006 ble forskalingssnekker slått sammen med fagbrevene jernbinder og betongindustriarbeider til det nye fagbrevet betongfagarbeider.

Eksempler på arbeidsoppgaver kan være:

* bygger forskaling til betongkonstruksjoner
* lese formtegninger
* delta i jernbinding
* delta i utstøping
* stillasbygging

Forskalingssnekkere jobber oftest i arbeidslag som kan bestå av 3-10 forskalingssnekkere og er ledet av en lagbas.

For å bli forskalingssnekker kan man gå videregående skole Bygg og anleggsteknikk VG1, Byggeteknikk VG2 og deretter jobbe i to år som lærling i en bedrift. Når opplæringen er fullført er kan man avlegge fagprøve og få yrkesbetegnelsen forskalingssnekker. Tidligere forsvarsminister-, stortingspresident- og riksrevisor Jørgen Kosmo er utdannet forskalingssnekker.

Eksterne lenker
---------------

* forskalingssnekker hos snl.no
* forskalingssnekker hos vilbli.no
Reblochon
**Reblochon** er en ost fra Savoie i Frankrike. Den lages av kumelk, er lett presset og får en relativt kraftig skorpe der det utvikles et tynt lag hvitmugg. Smaken er mild med mye karakter, med innslag av hasselnøtt.

Dens historie går tilbake til 1300-tallet. På denne tid betalte bøndene avgift til jordeierne i forhold til hvor meget melk buskapen gav. De dager jordeierne kom for å kontrollere, ble derfor ikke kyrene ordentlig melket, og bøndene betalte på dette vis lavere avgift. Når jordeierne var gått, ble den siste melken, *le reblache*, melket. Den er særlig fet. Det er med denne melken som osten Reblochon ble produsert.

Reblochon er også den ost som benyttes når man lager tartiflette, den franske potetgratengen fra Savoieområdet.

Eksterne lenker
---------------

* (fr) Offisielt nettsted Rediger på Wikidata

* (en) Reblochon – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** TasteAtlas
 |
**Forsfjorden** er en fjordarm av Kjerkfjorden i Moskenes kommune i Nordland. Den strekker seg drøyt tre kilometer i sørvestlig retning fra innløpet mellom Engelsneset i nord og Veines i sør.

Fjorden er omgitt av fjell med høyder på 400 – 800 moh. De høyeste er Brynliskartinden (798 moh.) på vestsiden og Tennestinden på nordøstsiden. Forsfjorden er et populært utgangspunkt for fotturer til Hermannsdalstinden.

Med unntak av noen gårder på Tennes, midtveis på sørsiden, og bygden Vindstad, ved innløpet til Bunesfjorden, er fjorden uten bebyggelse. Det er ingen veier langs Forsfjorden, men en hurtigbåtforbindelse fra Reine har fast anløp av Vindstad og den tar også turgåere innover fjorden.

Fotnoter
--------

**Type numrering**
1. ↑  Målt ved bruk av måleverktøy i Statens kartverks Norgeskart.no.

Referanser
----------

1. 1 2  Forsfjorden på Norgeskart.no fra Statens kartverk

Eksterne lenker
---------------

* Reinefjorden.no med rutetabell for hurtigbåten.

|  |  |
| --- | --- |
| Oppslagsverk/autoritetsdata | Sentralt stedsnavnregister
 |
**Forsinkelse** er det forhold at en ytelse ikke leveres til avtalt tid. Fra selgerens side foreligger det en forsinkelse når varen ikke leveres på rett tid på det avtalte sted, og dette ikke er kjøperens feil. Fra kjøperens side foreligger det forsinkelse når kjøpesummen ikke betales til avtalt tid.

Forsinkelse fra selgerens side er nedfelt i kjøpsloven § 22 , hvor det heter at det foreligger forsinkelse om dersom selgerens ytelse ikke blir levert eller blir levert for seint, og dette ikke skyldes kjøperen eller forhold på dennes side. Det foreligger også forsinkelse om selgeren ikke i tide oppfyller sine plikter ellers etter kjøpet. 

Forsinkelse er også regulert i en rekke andre lover, som:

* Forbukerkjøpsloven § 19
* Husleieloven § 2-9
* Bustadsoppføringslova § 17
* Tomtefesteloven § 20
* Avhendingslova § 4-1
* Håndverkertjenesteloven § 11

Forsinkelse vil i likhet med mangler utgjøre mislighold i kontraktsrettslig forstand. En forsinkelse kan møtes med sanksjoner fra den annen part, dette følger av allmenn kontraktsrett. Eksempler på sanksjoner på kjøpsrettens område er krav om oppfyllelse, erstatning eller heving, se for eksempel kjøpslovens femte kapittel. I entrepriseforhold er også dagmulkt en aktuell sanksjon, og den ansvarlige part må da betale et kronebeløp for hver dag forsinkelsen varer, se for eksempel Budstadoppføringslova § 18 .

Referanser
----------

1. ↑  kjøpsloven § 22 Lovdata.no
2. ↑  Simonsen, Lasse. «Kreditors mangelsbeføyelser - særlig for tilvirkningskontraktene.» i *Jussens Venner* (1999) s. 314, hentet fra Lovdata.no (Krever abonnement) Se punkt 2.1 for generelle kontraktsrettslige betraktninger.
3. ↑  Kapittel V. Kjøperens krav ved kontraktbrudd fra selgerens side Lovdata.no
4. ↑  Budstadoppføringslova § 18 Lovdata.no
| Medaljeoversikt |
| --- |
| Konkurrerte for Uruguays flagg Uruguay |
| Basketball |
| De olympiske ringer Olympiske leker |
| Bronse | Melbourne 1956 |  Lag |

**Ramiro P. Cortés Molteni** (født 1931, død 23. april 1977) var en uruguayansk basketballspiller som deltok i de olympiske leker 1956 i Melbourne.

Cortés vant en olympisk bronsemedalje i basketball under OL 1956 i Melbourne. Han var med på det uruguayanske laget som kom på tredjeplass i basketturneringen bak USA og Sovjetunionen. Det var fjerde gangen som basketball sto på det olympiske programmet, femten lag deltok i turneringen som ble avviklet i perioden 22. november til 1. desember 1956. Uruguay tapte semifinalen til USA med 38-101 som siden vant finalen over Sovjetunionen. Uruguay beseiret Frankrike i bronsefinalen med 71-62. Cortés spilte alle åtte kampene og scoret 36 poeng for Uruguay.

Referanser
----------

1. ↑   sports-reference.com, Sports-Reference.com olympisk utøver-ID co/ramiro-cortes-1, besøkt 9. oktober 2017[Hentet fra Wikidata]
2. ↑   www.olympedia.org[Hentet fra Wikidata]

Eksterne lenker
---------------

* (en) Ramiro Cortés – Olympedia Rediger på Wikidata

* (en) Ramiro Cortés – Sports-Reference (OL-resultater – arkivert) Rediger på Wikidata

* (en) Ramiro Cortés – FIBA Rediger på Wikidata

| * v
* d
* r
Uruguays tropp – Sommer-OL 1956 - bronsemedalje |
| --- |
| 
* Blixen
* Cortés
* Costa
* Chelle
* Demarco
* García
* González
* Matto
* Moglia
* Mera
* Olascoaga
* Scaron
* Landslagstrener: Reboledo

 | Flagget til Uruguay |
**John Musgrove Postans** (født 1869 i Suffolk, død 9. januar 1958 i Birmingham) var en britisk skytter som deltok i de olympiske leker 1908 i London.

Postans ble olympisk mester i skyting under OL 1908 i London. Han var med på det britiske laget som vant lagskytingen i trap med 407 poeng foran Canada med 405. De andre på laget var Alexander Maunder, Charles Palmer, James Pike, Frank Moore og Peter Easte. Det var sju lag med seks mann på hvert som deltok i konkurransen som ble gjennomført 10. og 11. juli 1908. Postans skjøt 61 poeng som var det fjerde beste resultatet på det britiske laget.

OL-medaljer
-----------

* Gull 1908 Storbritannias flagg London – **Gull** i skyting, trap lagskyting Storbritannias flagg Storbritannia

Referanser
----------

1. ↑   sports-reference.com, www.sports-reference.com, besøkt 25. januar 2016[Hentet fra Wikidata]

Eksterne lenker
---------------

* (en) John Postans – Olympedia Rediger på Wikidata

* (en) John Postans – Sports-Reference (OL-resultater – arkivert) Rediger på Wikidata

|  |  |
| --- | --- |
| Oppslagsverk/autoritetsdata | Prabook
 |
**Kōji Kakuta** (japansk: *角田幸司*) (født 11. oktober 1951 på Hokkaido) er en japansk tidligere skihopper som representerte Snow Brand Milk Products Corporation. Han deltok i den tysk-østerrikske hoppuka i 1972/73 og 1974/75, og ble nummer 42 og 28 sammenlagt, med 15.-plass i Bischofshofen 6. januar 1975 som beste plassering i enkeltrenn. I VM i skiflyging i Bad Mitterndorf (Kulm) i 1975 ble han nummer 17, i OL i Innsbruck i 1976 ble han nummer 29 i normalbakken i Seefeld.

Referanser
----------

Kilder
------

* Sports Reference: Koji Kakuta Arkivert 16. desember 2012 hos Wayback Machine. (besøkt 4. september 2011)
* Jens Jahn, Egon Theiner: *Enzyklopädie des Skispringens*. AGON Sportverlag, Kassel 2004. ISBN 3-89784-099-5, flere sider

Eksterne lenker
---------------

* (en) Koji Kakuta – Olympedia Rediger på Wikidata

* (en) Koji Kakuta – Sports-Reference (OL-resultater – arkivert) Rediger på Wikidata

* (en) Koji Kakuta – FIS (skihopping) Rediger på Wikidata

* (en) Koji Kakuta – TheSports.org Rediger på Wikidata
**Leif Svalesen** (født 21. desember 1939, død 25. juli 2010) fra Arendal er kjent for i 1974 å ha funnet vraket av slaveskipet «Fredensborg» sammen med to andre amatørdykkere. Svalesen deltok i de marinarkeologiske utgravingene i regi av Norsk Sjøfartsmuseum og Aust-Agder-Museet, og han forfattet en bok om slaveskipets siste reise i trekantfarten 1767 – 1768. Han var dessuten en viktig drivkraft bak de tre museumsutstillingene som presenterer slaveskipets siste reise. Den ene ble vist på Aust-Agder kulturhistoriske senter i Arendal, og de to andre er henholdsvis på Nasjonalmuseet i Accra i Ghana og på den tidligere koloniøya St.Croix i Vest-India. 

Svalesen var fra 1994 til 2004 medlem av UNESCOs vitenskapelige komite for slaveruteprosjektet.

Priser
------

For sitt arbeid med å dokumentere og formidle «Fredensborg» ble Svalesen tildelt Aust-Agder fylkes kulturpris i 1998, i 2001 fikk han Kongens fortjenstmedalje i gull, og han ble tildelt Arendal kommunes kulturpris 2007. I desember 2000 fikk han årets kulturpris fra Center for afrikansk kulturformidling, CAK.

Litteratur
----------

Leif Svalesen skrev bok om slaveskipet «Fredensborg», og han publiserte en rekke artikler om arbeidet med «Fredensborg», samt lokalhistoriske artikler.

* Leif Svalesen: «Trefningen ved Buskjærsteinen 1812». I *Aust-Agder-Arv* 1973-74, s. 181 – 188.
* Leif Svalesen: «Fredensborgprosjektet. Lokalhistorie i verdenshistorien». I *Aust-Agder-Arv* 1999, s. 5 – 34.
* Leif Svalesen: *Slaveskipet Fredensborg og den dansk-norske slavehandel på 1700-tallet*. Forord av Johan Kloster. 240s. J.W.Cappelens forlag 1996. ISBN 8202154812 / 82-02-15481-2
* Leif Svalesen: *Slaveskibet Fredensborg og dansk-norsk slavehandel i 1700 tallet*. Oversat af Vibeke Steinicke Sørensen og Hanne Steinicke. 1996. (Dansk utgave.)
* Leif Svalesen: *The Slave Ship Fredensborg. A detailed account of a slave ship, its crew and its cargo*. Indiana University Press. 2000.

Referanser
----------

1. ↑  På jakt etter slaveskipet Fredensborg, *Avtrykk.no*, 18.06.2017
2. ↑  Utgravningen av slaveskipet SS Fredensborg, *Avtrykk.no*, 02.07.2018

Eksterne lenker
---------------

* Svalesen fikk Arendal kommunes kulturpris.Agderposten 16.11.2007

* DigitaltMuseum: Gjenstander fra Fredensborg-funnet, idag på Aust-Agder museum og arkiv, KUBEN

|  |  |
| --- | --- |
| Oppslagsverk/autoritetsdata | VIAF **·** LCCN **·** SUDOC
 |
**Kōken** (japansk 孝謙天皇 *Kōken-tennō*; også kjent som *prinsesse Abe* (阿部内親王, *Abe-naishinnō*, født 718, død 28. august 770) var en regjerende japansk keiserinne. Hun regjerte i to perioder, under forskjellige navn: fra 749 til 758 under navnet **Kōken**, og fra 764 til 770 under navnet **Shōtoku** (称徳天皇). 

Kōkens regjeringstid var turbulent, og hun ble utsatt for kuppforsøk av Tachibana Naramaro og Fujiwara no Nakamaro.

Liv og virke
------------

### Bakgrunn

Keiserinne Kōkens personnavn (*imina*) var Abe (阿倍, *Abe*). Hun var datter til keiser Shōmu og keiserinne Kōmyō (光明皇后), Fujiwara Komyoshi), deres eneste felles datter. 

### Keiserinne

### Første regjeringstid, 46. *tenno*

Hun etterfulgte sin far på tronen i 749, som den 46. *tennō* av Japan. Hun avsatte sin kronprins *Funado*, som keiser Shōmu hadde bestemt som den neste i tronfølgen. Dermed la han og tre andre prinser (*Shihoyaki*, *Kibumi*, *Asukabe*) planer og et opprør for å styrte henne. Også Naramaro, sønnen til den nettopp avdøde «venstresidens kansler«» *Tachibana no Moroe*, var med på opprørsplanene. Men det hele endte med at sistnevnte ble henrettet. Disse begivenheter førte til at familien Fujiwaras makt ved hoffet ble styrket.

Etter avsettelsen av hennes «uverdige» sønn, gav keiserinnen den forordning at hvert hushold skulle ha for hånden en avskrift av *Ko-kiyo* (katekismen for barnas plikter) - et skridft som formodes å ha blitt forfattet av henne selv.

### Abdikasjon, nonne

I år 758 abdiserte hun til fordel for sin fetter prins Ōhi 大炊, som under navnet keiser Junnin tok makten. Året før hadde adoptert nettopp ham og bestemt man som sin tronfølger.

Kōken ble i 762 buddhistisk nonne i Nara-klosteret Hokke-ji (法華寺; hennes mors tidligere residens), men var derfras fortsatt delaktig i styret av riket. Hennes rival på denne tid var hennes morbror Fujiwara no Nakamaro.

### Første regjeringstid, 48. *tenno*

I 764 avsatte hun sin adoptivsønn og fetter og besteg på nytt tronen (forøvrig uten å oppgi sine bufddhistiske nonneløfter), som den 46. keiser av Japan.

Hun er mest kjent for sin begunstigelse av sin påståtte elsker, buddhistmunken Dōkyō (道鏡), som hun gav titler og makt. Et orakel ved Usa-helligdommen kom en gang med en uttalelse om at Dōkyō en gang skulle bli keiser, men da Kōken sendte Wake no Kiyomaro (和気清麻呂?) for å bekrefte uttalelsen, ble den trukket tilbake. 

Kōken døde av smittekopper. Etter hennes død ble Dōkyō sendt i landflyktighet. Hun ble etterfulgt av sin nevøs barnebarn, keiser Kōnin.

Referanser
----------

1. ↑   Encyclopædia Britannica Online, oppført som Koken, Encyclopædia Britannica Online-ID biography/Koken, besøkt 9. oktober 2017[Hentet fra Wikidata]
2. 1 2   Faceted Application of Subject Terminology, oppført som Empress of Japan Shōtoku, FAST-ID 168877, besøkt 9. oktober 2017[Hentet fra Wikidata]
3. ↑  Brown and Ishida, p. 274; Varley s. 149.

Litteratur
----------

* Ross Bender. *The Hachiman Cult and the Dokyo Incident*. s. 125–153.

|  |  |
| --- | --- |
| Oppslagsverk/autoritetsdata | Encyclopædia Britannica **·** Encyclopædia Universalis **·** VIAF **·** GND **·** LCCN **·** ISNI **·** SUDOC **·** NDL
 |
**ROK AS** *(tidligere Russens organisasjonskomité)* var frem til 2019 et eventselskap som spesialiserte seg på større arrangementer for russen og omsatte for 29 millioner NOK i 2014. Russens organisasjonskomité ble startet opp i 2004 av Else-Marie Mie Koren Wisniewska Skard som eide ROK AS gjennom morselskapet Lana AS. ROK var arrangør av russetreffet på Tryvann, og utvidet porteføljen gjennom årene med blant annet landstreffet på Lillehammer og dekknavnkåringer for russebusser i Oslo og Bærum.

Kritikk
-------

ROK var i flere år en stiftelse og fikk kritikk for ikke å vise regnskapene sine, selv om Mie Skard tidligere hadde lovet hun at alle regnskap skulle legges frem årlig, slik at russen visste hva pengene gikk til. I perioden 2004 til 2008 var ROK AS organisert som en forening slik at regnskapene ikke var offentlige. Flere kilder fortalte *Aftenposten* i 2011 at ett av ROKs fire styremedlemmer i denne perioden fakturerte svært høye summer for juridisk bistand. Ifølge kildene skal dette i perioder ha dreid seg om flere hundre tusen kroner pr. måned. Mie Skard ønsket ikke å oppgi til Aftenposten hvor mye penger deres eget styremedlem har fått utbetalt.

ROK har også fått kritikk for å «holde russen i jerngrep» gjennom blant annet utpressing og negativ omtale av konkurrenters arrangementer. Russ har også ment at ROK lurer dem økonomisk, og kan fortelle om kontantbetaling i titusenkroners-klassen, mangel på kvitteringer og mangelfulle kontrakter. Russ kontaktet også Aftenposten i 2011 fordi de opplevde at ROK presset dem til å droppe landstreffet i Stavanger til fordel for én av ROKSs egne Tryvann-fester som foregikk på samme dato.

Referanser
----------

1. ↑
2. ↑  «Rok AS - Oslo - Se Regnskap, Roller og mer». *www.proff.no*. Arkivert fra originalen 6. august 2016. Besøkt 3. juli 2016.
3. 1 2  «Slik håver de inn millioner på russen». Besøkt 3. juli 2016.
4. ↑  NRK. «Millioner på "falskt" russeutstyr». Besøkt 3. juli 2016.
5. 1 2  «O russ med din glede». Besøkt 3. juli 2016.
6. 1 2  «Rok holder russen i jerngrep». Besøkt 3. juli 2016.
7. ↑  «Kritisert for å lure russen trill rundt». 27. mai 2011. Besøkt 3. juli 2016.
8. ↑  NRK. «Russ føler seg lurt trill rundt». Besøkt 3. juli 2016.

|  |  |
| --- | --- |
| Oppslagsverk/autoritetsdata | Brønnøysundregistrene
 |
**ROSSO** – *Radikal og sosialistisk studentorganisasjon* – ble grunnlagt av studenter ved Universitetet i Bergen (UiB) i utdanningsåret 1993/94. Organisasjonen sprang ut av studentopprørene mot statsbudsjettene for 1993 og 94, og mot Gudmund Hernes' utdanningsreformer. 

Organisasjonen hadde ved stiftelsen som et uttalt mål å overskride motsetningene på venstresida, med særlig vekt på SV og RV. ROSSO hadde i begynnelsen et nært forhold til Norsk studentunion ved å i hovedsak være en gruppe for radikale studentpolitikere. ROSSO dominerte studentpolitikken ved UiB og hadde flertall i studentrådet og en studentrepresentant i universitetsstyret i 1995, 1996, 1997 og 1998. Flere av Rossos kvinnelige medlemmer var ledeende i Norsk studentunion sin kvinnegruppe i Bergen.

Kampen mot norsk EU-medlemskap i 1994 ga ekstra rekrutteringsgrunnlag for Rosso, og flere nei-aktivister videreførte sitt engasjement i organisasjonen etter folkeavstemningen. Rosso engasjerte seg tidlig i politikken utenfor UiB, blant annet sammen med Natur og Ungdom i kampen mot flere motorveier og parkeringshus. I 1998 vedtok organisasjonen å trekke seg fullstendig ut av studentpolitikken, og året etter gikk organisasjonen, som eneste studentorganisasjon, inn for at Studentrådet ved UiB skulle bryte båndene til Norsk Studentunion (NSU). Men tilhengerne av NSU-tilknytning vant uravstemningen blant UiB-studentene. 

Fra 1999 til 2005 arbeidet organisasjonen utenfor de etablerte organene, og de var aktive i organiseringen av protestaksjonene mot Jugoslavia-krigen 1999, Irak-Krigen 2003 og i toppmøteprotestene mot Verdensbanken i Praha 2000, EU i Gøteborg 2001 og Verdensbanken i Oslo 2002. I 2005 var Rosso sentrale i arbeidet med et alternativt europeisk utdanningsforum i Bergen (European Education Forum). Formålet med forumet var å reise kritikk av og mobilisere motstand mot virkningene av Bologna-prosessen. 

Etter 2005 dalte aktiviteten i organisasjonen kraftig, og den er i dag i praksis oppløst. Rosso har kun hatt to formelle ledere: Bård Vegar Solhjell og historikeren Idar Helle. Resten av levetiden var Rosso styrt etter prinsipper om flat struktur og allmøtestyring.

Blant tidligere medlemmer av organisasjonen finnes i tillegg til de to lederne også Sosialistisk Venstrepartis leder Audun Lysbakken, leder for Litteraturhuset i Oslo Aslak Sira Myhre, forskeren og redaktøren for Nytt norsk tidsskrift Cathrine Holst, tidligere RV-politiker Stine Akre, Arbeiderpartipolitikeren, (tidligere i RV) Marte Mjøs Persen, tidligere statssekretær Ingrid Fiskaa, SV-politikeren Hege Lothe, kjønnsforsker Hilde Danielsen, kommunikasjonsrådgiver i Axxept Guri Ofstad Varpe, kommunikasjonsleder i Forskerforbundet Arvid Ellingsen og tidligere leder av Norsk Studentunion Sigrun Aasland som i dag arbeider med miljørådgivning- og analyse i Pövry.

Organisasjonen ga fra 1997 til og med 2005 ut magasinet Brodd. Fra 1999-2003 ga de i tillegg ut "Doavisa" ("Ei partipolitisk uavhengig drittavis") som de hengte opp på innsiden av toalettdørene på UiB.

Eksterne lenker
---------------

* Rossos hjemmeside
* Brodd – Rossos magasin
* Doavisa
**Paul Okkenhaug** (født 4. mars 1853 i Frol i Nord-Trøndelag, død 4. desember 1929 i Levanger) var en norsk kavalerioffiser, gårdbruker og politiker (V).

Han var sønn av gårdbruker og ordfører Carl Fredrik Okkenhaug og hustru Ane Marta Munkerøstad samt bror av landbruksskolebestyrer og stortingsmann Johannes Okkenhaug. Han giftet seg med Oline Marie Aasenhus. Faren eide tre gårder i Frol herred, Øvre Okkenhaug, Nedre Tynes og Øvre Røstad. Paul Okkenhaug fikk skjøte på Øvre Okkenhaug i 1887 og overdro den igjen til sin sønn i 1922.

Okkenhaug gikk amtsskole og underoffisersskole. Han ble standartjunker i 1899 og senere kvartermester på Rinnleiret, før han søkte avskjed i 1913.

Han var Frols ordfører 1900–1901, styremedlem ved Innherred sykehus og formann i representantskapet i Levanger og Skogns Sparebank. Han var også valgmann ved stortingsvalg.

Referanser
----------

1. ↑  *Skogn historie, bd. VI. Frol I*. Levanger: I kommisjon hos B. Thurn-Paulsen. 1973. s. 444–445.
2. 1 2  «Paul Okkenhaug». *Nord-Trøndelag og Nordenfjelsk Tidende*. 20 (141): 2. 5. desember 1929.
3. ↑  Utheim, John (1898). *Oversigt over Valgmands- og Storthingsvalgene 1897*. Kristiania: Steenske Bogtrykkeri. s. 58–61.

|  |  |
| --- | --- |
| Oppslagsverk/autoritetsdata | Geni
 |
Gedimino prospektas sett mot Vilnius katedral og Katedralplassen.
**Gedimino Prospektas** er en hovedgate i Litauens hovedstad Vilnius. Gaten er oppkalt etter storhertug Gediminas går fra Katedralplassen og forbinder Gamlebyen i Vilnius med bydelen Žvėrynas med broen over Neris.

Langs Gedimino prospektas ligger mange av de viktigste rikspolitiske institusjonene, som parlamentet, regjeringskontorer, forfatningsdomstolen, samt kulturinstitusjoner som nasjonalteateret, musikk- og teaterakademiet, og Litauens nasjonalbibliotek Martynas Mažvydas.

På 1800-tallet het gaten *Šventoljo Jurgio* («St. Georgsgaten»), da byen var under polsk kontroll (1920–1939) het den *Ulica Mickiewicza* (etter Adam Mickiewicz), under den tyske okkupasjonen under andre verdenskrig fikk gaten navnet *Adolf-Hitler-Strasse*. Under den sovjetiske okkupasjonen gaten først – *Stalino prospektas* og senere *Lenino prospektas*. Dagens navn ble tatt etter at Litauen ble selvstendig.

Bildegalleri
------------

* Det tidligere KGB-hovedkvarteret, i dag det såkalte «folkemordmuseet».Det tidligere KGB-hovedkvarteret, i dag det såkalte «folkemordmuseet».
* Sett østover, mot katedralen.Sett østover, mot katedralen.
* «St. Georgsgate» i 1900.«St. Georgsgate» i 1900.
* Gaten i 1912.Gaten i 1912.

Eksterne lenker
---------------

* (en) Gediminas Avenue – kategori av bilder, video eller lyd på Commons Rediger på Wikidata
**Gediminas Urbonas** (født 1966 i Vilnius) er en litauisk kunstner, som ved siden av sin kunstneriske praksis også underviser ved MiT og Kunstakademiet i Trondheim. Han samarbeider både som kunstner og lærer med sin kone Nomeda Urbonas.

Han er utdannet fra kunstakademiet i Vilnius 1984-94, og deltok i 2003 og 2005 i «International studio program» i Oslo. Hans kunst har særlig handlet om å dokumentere og utforske de sosiale og økonomiske spenningene i de tidligere sovjetrepublikkene etter oppløsningen av Sovjetunionen, særlig omformingen av Litauen til et kapitalistisk samfunn. Kunstprosjektene omfatter både dokumentasjon og aktivisme. Paret har blant annet stilt ut i Oslo (Kunstnernes Hus i 2003), Wien, Stuttgart, Budapest, Hannover, Stockholm og Barcelona. De representerte Litauen på Veneziabiennalen i 2007, hvor de mottok Hederlig Omtale.

Han har bidratt til Skulpturlandskap Nordland med installasjonen «Fire eksponeringer» i Saltdal.

Referanser
----------

1. ↑   rkd.nl, besøkt 22. august 2017[Hentet fra Wikidata]
2. ↑  «Offisielt nettsted». [*død lenke*]
3. ↑  «mit.edu». Arkivert fra originalen 14. april 2012. Besøkt 18. mars 2012.
4. ↑  Adresseavisen, 6.8.2005 Vindu mot verden
5. ↑  «contemporaryartarchipelago.fi». Arkivert fra originalen 26. april 2016. Besøkt 18. mars 2012.
6. ↑  Klassekampen, 6.3.2003 Ingen tittel
7. ↑  Adresseavisen, 24.11.2007
8. ↑  skulpturlandskap.no Arkivert 20. desember 2012 hos Wayback Machine.

Eksterne lenker
---------------

* Offisielt nettsted Rediger på Wikidata

|  |  |
| --- | --- |
| Oppslagsverk/autoritetsdata | BIBSYS **·** VIAF **·** GND **·** LCCN **·** ISNI **·** SUDOC **·** NKC **·** BNE
 |
**A. G. Paul Palén** (født 4. april 1881 død 12. oktober 1944) var en svensk skytter som deltok i de olympiske leker 1912 i Stockholm.

Palén ble olympisk mester i skyting under OL 1912 i Stockholm. Han var med på det svenske laget som vant lagkonkurransen 30 meter militærpistol med 1145 poeng foran Russland med 1091. De andre på lager var Eric Carlberg, Vilhelm Carlberg og Johan Hübner von Holst. Palén skjøt 284 poeng som var det svakeste resultatet på det svenske laget. Individuelt tok han en sølvmedalje, han kom på andreplass på 30 meter hurtigpistol med 286 poeng bak amerikaneren Alfred Lane med 287 poeng.

OL-medaljer
-----------

* 1912 Sveriges flagg Stockholm – Gull **Gull** i skyting, 30 meter militærpistol, lagskyting (Sverige)
* 1912 Sveriges flagg Stockholm – Sølv Sølv i skyting, 30 meter hurtigpistol

Eksterne lenker
---------------

* (en) Paul Palén – Olympics.com Rediger på Wikidata

* (en) Paul Palén – Olympic.org Rediger på Wikidata

* (en) Paul Palén – Olympedia Rediger på Wikidata

* (en) Paul Palén – Sports-Reference (OL-resultater – arkivert) Rediger på Wikidata

* (en) Paul Palén – databaseOlympics.com (arkivert) Rediger på Wikidata

* (sv) Paul Palén – Sveriges olympiske komité Rediger på Wikidata

* (en) Paul Palén – ISSF Rediger på Wikidata

|  |  |
| --- | --- |
| Oppslagsverk/autoritetsdata | Prabook
 |
**RNA**, en forkortelse for engelsk ***ribonucleic acid***, det vil si **ribonukleinsyre** på norsk, er molekyler satt sammen av de fire nukleotidene adenin (A), cytosin (C), guanin (G) og uracil (U). RNA er en kopi av DNA som brukes til å lage proteiner av aminosyrer etter DNA-ets oppskrift. RNA opptrer naturlig som en enkelt streng, ikke som dobbelstreng, slik DNA gjør.

Typer RNA
---------

I cellene er det mange ulike typer RNA og de fyller mange forskjellige oppgaver. De tre hovedtypene er:

* mRNA – budbringer-RNA (eng. messenger RNA)
* rRNA – ribosomal-RNA
* tRNA – transport-RNA (eng. transfer RNA)

Disse tre klassene RNA er bidrar alle til å dekode genene. Under genuttrykk skaper enzymet RNA polymerase en kopi av informasjonen i genet i form av mRNA («budbringer-RNA»). Før mRNA er klar til å bli fraktet ut av kjernen, må intronene i RNA fjernes. Fjerningen skjer i cellekjernen og kalles mRNA-spleising. Bare eksonene (uttrykte sekvenser) blir igjen i mRNA-tråden. Denne spleisingen av mRNA skjer ved hjelp av et spleiseenzym, spleisosom. Kun korrekt spleiset mRNA blir fraktet ut av cellekjernen.
Translasjonen av mRNA foregår på ribosomene og er selve syntesen av proteiner. For å oversette baserekkefølgen i mRNA til et protein, brukes tRNA som ligger fritt i cystosol. tRNA-syntetase tRNA og en aminosyre sammen. Deretter løsner tRNA og i ribosomet finnes det faktorer som bringer tRNA til mRNA.

Aminosyrene blir bundet sammen på ribosomene ved at tRNA blir rekruttert til mRNA. Aminosyrene som sitter øverst på hvert tRNA bindes da sammen med peptidbindinger. Ribosomet tar en piruett og det dannes en stadig voksende polypeptid. Tre og tre baser (tripletter) i tRNA koder for aminosyrene. Det ferdige polypeptidet utvikles deretter videre til et protein. Det minste proteinet, insulin, har 51 aminosyrer.

Det finnes også følgende typer RNA:

* hnRNA –
* mikro-RNA –
* pre-RNA –
* siRNA –

Måling av mengde RNA
--------------------

Fra en biologisk prøve kan mengde RNA fra ett gen om gangen måles ved for eksempel

* Northern blotting
* RT-PCR (revers transkriptase polymerasekjedereaksjon)

Tilsvarende kan mengde RNA fra alle eller mange gener i genomet måles ved

* DNA mikromatriseteknologi
* SAGE (Serial Analysis of Gene Expression)

|  |  |
| --- | --- |
| Oppslagsverk/autoritetsdata | Store norske leksikon **·** Store medisinske leksikon **·** Store Danske Encyklopædi **·** Encyclopædia Britannica **·** Brockhaus Enzyklopädie **·** Encyclopædia Universalis **·** Nationalencyklopedin **·** GND **·** LCCN **·** BNF **·** BNF (data) **·** NKC **·** BNE
 |
**Åsa landhandleri** er en butikk som ligger i tidligere Vegårdsfjerdingen, bokstavelig talt langs Åsaveien innerst i Steinsfjorden, ved det vesle tettstedet i Åsa i. Landhandleriet ble etablert i 1892 og har hatt flere eiere opp gjennom tiden. Den siste eieren overtok driften i 2009, kjøpte eiendommen i 2010, og la ned butikkdriften i 2011. Men det var ikke slutt for landhandleriet allikevel.

Eierne har åpnet dørene til Åsa landhandleri på nytt, men denne gang som en spesialbutikk for snus og øl. Butikken har også en del tradisjonelle varer og mange andre spesialiteter i vareutvalget sitt, men på snus og øl har den blitt en liten gigant og utvalget er stort. Folk reiser villig til Åsa fra Hønefoss (kommunesenteret) etter begge deler, og snus sender landhandleriet også med posten til resten av Norge.

Referanser
----------

1. ↑  Elin Harstad Iversen (2009) *Tar over Åsa-butikken*. Ringerikes Blad, 25.01.09
2. ↑  Elin Harstad Iversen (2010 Solgt for én million. Ringerikes Blad, 13.01.10
3. ↑  Beate Kold Hansen (2011) Åsa-butikken kan forbli stengt. Ringerikes Blad, 30.05.11

Eksterne lenker
---------------

* Åsa landhandleri Arkivert 15. august 2022 hos Wayback Machine.
**Gedhun Choekyi Nyima**, (Wylie: *dge 'dun chos kyi nyi ma*, tibetansk: དགེ་འདུན་ཆོས་ཀྱི་ཉི་མ་; født 25. april 1989 i Lhari distriktet, Nagchu i Tibet), ble utnevnt som den 11. reinkarnasjon av Panchen Lama den 14. mai 1995 av utvelgelseskomiteen i Tibet og etter personlig godkjennelse av Dalai Lama. Fordi lederen av komiteen Chadrel Rinpoche hadde i hemmilighet kommunisert med Dalai Lama der han ga opplysninger om de aktuelle kandidatene, han ble raskt anholdt av kinesiske myndigheter og en ny leder av komiteen ble innsatt.

Deretter valgte komiteen etter en konferense den 10. og 11. november 1995 at Gyaincain Norbu er den 11. reinkarnasjon av Panchen Lama.Etter den tiende Panchen Lama Lobsang Trinley Chökyi Gyaltsens plutselige død i 1989, da i en alder av 51 år, og hadde nylig kritisert Kina for å neglisjere Tibetansk religion og kultur. 
Det ble raskt innledet leting etter hans reinkarnasjon Både fra Tibetansk og Kinesisk side, selv om Tibet tidligere har fått lete etter og utstede reinkarnasjonene etter både Dalai Lama og Panchen Lama uten noe innvendinger fra Kinas styresmakter. Den kinesiske regjering autoriserte imidlertid en annen gutt Gyancain Norbu som Panchen Lama. 

Beskrivelsen av de Tibetanske munkenes leting besto av en lengre reise opp i over 4000-meters høyde til Lhamo Latso innsjøen, munkene ble hele tiden fulgt nøye med av kinesiske spioner. Der satt munkene i fire år å så etter tegn i skyene som lå over innsjøen. Da Munkene etter lang tid så tegnene i skyene viste de omtrent hvor og hvem de skulle lete etter. Og etter de hadde funnet noen kandidater måtte disse plukke ut den tidligere Panchen Lamas personlige eiendeler, og det var kun kandidaten Gedhun Chökyi Nyima som kunne, og derfor senere ble utnevnt som reinkarnasjonen av Lobsang Trinley Chökyi Gyaltsens.

Hvor Gedhun Chökyi Nyima befinner seg i dag er ukjent, ettersom den kinesiske regjering, kort etter utnevnelsen, tok hånd om den da seks år gamle gutten i Kina. Den tibetanske eksilregjeringen mener at han og hans familie er politiske fanger, og har kalt ham «verdens yngste politiske fange». Den kinesiske regjering mener at han har det godt, men vil ikke meddeler hvor han er, for å beskytte hans privatliv.

  


|  |  |
| --- | --- |
| Oppslagsverk/autoritetsdata | Encyclopædia Britannica **·** VIAF **·** GND **·** LCCN **·** ISNI
 |
**RealMedia Variable Bitrate (RMVB)** er en utvidelse av multimediaformatet RealMedia utviklet av RealNetworks.

RMVB er vanligvis brukt til multimediainnhold lagret lokalt. Filer som bruker dette formatet har filutvidelsen .rmvb.

RMVB filer er har ofte mindre størrelse enn filer laget med MPEG4-part2-kodeker, som for eksempel DivX og Xvid. Grunnet dette har filformatet blitt ganske vanlig (men ikke veldig populært) på fildelingsclienter slik som Bittorent, eDonkey og Gnutella. Filformatet er ikke støttet av veldig mange medieavspillere, men er tilgjengelig på blant annet RealPlayer 10 og Media Player Classic. MPlayer kan spille av RMVB-filer i Linux/UNIX. RMVB kan også spilles av i VLC Media Player v.1.0.1.

ID-blokk
--------

De første 4 bytene av filen er «.RMF» (standard RealMedia-format), som er 2E 52 4D 46 i hex, slik at systemet kan gjenkjenne filen lettere.

Se også
-------

* RealMedia
* RealVideo
* RealAudio
* Containerformat

Eksterne lenker
---------------

* RealMedia hos MultimediaWiki
**Michael McIndoe** (født 2. desember 1979 i Edinburgh, Skottland) er en skotsk fotballspiller som har spilt for åtte engelske fotballklubber.

Biografi
--------

McIndoe startet sin profesjonelle fotballkarriere i Luton Town i 1998, og han debuterte for Luton i en kamp mot Wigan Athletic den 31. august 1998. Sommeren 2000 gikk han gratis til Hereford United før Yeovil Town kjøpte han for £25 000 i januar 2001. Hans første obligatoriske kamp for Yeovil var mot Boston United 17. februar 2001. Yeovil vant denne kampen 2-1, og McIndoe scoret et av Yeovils mål. 

Sommeren 2003 kjøpte Doncaster Rovers McIndoe for £50 000. Han debuterte for klubben fra South Yorkshire den 9. august 2003 i en kamp mot Leyton Orient, mens hans første mål kom i en kamp mot Bury 27. september 2003. Våren 2006 ble han lånt ut til Derby County, og han spilte sin første kamp for Derby 11. mars 2006. Etter 8 ligakamper returnerte han tilbake til Doncaster i mai 2006, men 13. juli 2006 skrev han under på en kontrakt med Barnsley.  

23 november 2006 ble han lånt ut til Wolverhampton Wanderers som resulterte i at klubben kjøpte han 1. januar 2007 for £250 000.

Karriere som spiller
--------------------

Statistikk pr 23. januar 2007

|
|  |
|  | Klubb | Klubbforbindelse | Klubbkamper | Ligakamper | Klubbmål | Ligamål | Periode |
| Englands flagg | Luton Town | Kontrakt | 47 | 39 | 0 | 0 | 08/1998 - 07/2000 |
| Englands flagg | Hereford United | Kontrakt | 30 | 27 | 2 | 2 | 07/2000 - 01/2001 |
| Englands flagg | Yeovil Town | Kontrakt | 100 | 91 | 24 | 22 | 01/2001 - 08/2003 |
| Englands flagg | Doncaster Rovers | Kontrakt | 142 | 122 | 35 | 28 | 08/2003 - 03/2006 |
| Englands flagg | Derby County | Lån | 8 | 8 | 0 | 0 | 03/2006 - 05/2006 |
| Englands flagg | Doncaster Rovers | Kontrakt | 0 | 0 | 0 | 0 | 05/2006 - 07/2006 |
| Englands flagg | Barnsley | Kontrakt | 24 | 18 | 5 | 4 | 07/2006 - |
| Englands flagg | Wolverhampton | Lån | 7 | 7 | 0 | 0 | 11/2006 - 12/2006 |
| Englands flagg | Wolverhampton | Kontrakt | 5 | 3 | 0 | 0 | 01/2007 - |

Eksterne lenker
---------------

* (en) Michael McIndoe – Transfermarkt Rediger på Wikidata

* (en) Michael McIndoe – WorldFootball.net Rediger på Wikidata

* (en) Michael McIndoe – Soccerbase.com Rediger på Wikidata

* (en) Michael McIndoe – FBref Rediger på Wikidata

|  |  |
| --- | --- |
| Oppslagsverk/autoritetsdata | VIAF **·** LCCN
 |
**Jacob Michael Michaelsen** (født 11. april 1899, død 13. august 1970) var en dansk bokser i tungvektklassen som deltok i de olympiske leker 1928 i Amsterdam.

Michaelsen vant en olympisk bronsemedalje i boksing under OL 1928 i Amsterdam. Han kom på tredjeplass i tungvekt (over 79,4 kg), han tapte semifinalen til Arturo Rodríguez fra Argentina som siden vant finalen over Nils Ramm fra Sverige. Michaelsen vant bronsefinalen over norske Sverre Sørsdal på walk over. Det var ti boksere fra ti nasjoner som stilte i den tyngste vektklassen som ble avviklet i perioden 8. til 11. august 1928.

OL-medaljer
-----------

* 1928 Nederlands flagg Amsterdam - Bronse Bronse i boksing, tungvekt

Eksterne lenker
---------------

* (en) Michael Michaelsen – Olympedia Rediger på Wikidata

* (en) Michael Michaelsen – Sports-Reference (OL-resultater – arkivert) Rediger på Wikidata

* (en) Michael Michaelsen – databaseOlympics.com (arkivert) Rediger på Wikidata

Portal: Danmark

|  |  |
| --- | --- |
| Oppslagsverk/autoritetsdata | Prabook
 |
**Harry Vardon** (født 9. mai 1870, død 20. mars 1937) var en britisk golfspiller.

Vardon ble født i Grouville på Jersey. Han spilte fotball på fritiden og var innstilt på å bli gartner, men ble inspirert av sin eldre bror Tom til å begynne med golf da han var i tenårene. I en alder av 20 år var profesjonell. Han ble den første profesjonelle golferen som spilte i knickers, skjorte, slips og jakke, og i løpet av få år var han golfens første superstjerne.

I 1896 tok Vardon sin første av seks seire i The Open Championship. I 1900 ble han golfsportens første internasjonale kjendis da han turnerte i USA og spilte over 80 turneringer, og avsluttet det hele med en seier i US Open Championship. Tyve år senere, 50 år gammel, kom han på annenplass i samme mesterskap.

Gjennom karrieren vant Vardon 62 golfturneringer. Han utviklet et køllegrep som bærer hans navn, Vardongrepet, og brukes av over 90 prosent av alle golfspillere i dag. I de senere årene ble han banearkitekt og tegnet mange golfbaner i Storbritannia. Etter å ha blitt rammet av tuberkulose slet han med helseproblemer i flere år, men fortsatte som golfinstruktør og -skribent. Vardon døde i 1937 i Hertfordshire i England.

I 1974 ble Vardon plukket ut som en blant de første til å innsettes i World Golf Hall of Fame. Noen av hans utmerkelser, inkludert premiene fra alle seirene i The Open, er utstilt i en egen hyllest til ham i Jersey Museum.

Referanser
----------

1. 1 2   Encyclopædia Britannica Online, Encyclopædia Britannica Online-ID biography/Harry-Vardon, besøkt 9. oktober 2017[Hentet fra Wikidata]
2. 1 2   Find a Grave, Find a Grave 91610336, besøkt 9. oktober 2017[Hentet fra Wikidata]

Portal: Golf

|  |  |
| --- | --- |
| Oppslagsverk/autoritetsdata | Encyclopædia Britannica **·** VIAF **·** LCCN **·** ISNI **·** NLA **·** NDL **·** NKC **·** CiNii
 |
**Harry Wicks** (født 16. august 1905 i Battersea i London, død 26. mars 1989) var en britisk sosialistisk aktivist og politiker. 

Han arbeidet på jernbanen, og sluttet seg til National Union of railwaymen i 1919. Han ble medlem av det britiske Labour Party, men etter «Black Friday» ble han medlem av Communist Party of Great Britain (CPGB). Han støttet den revolusjonære bolsjeviken Lev Trotskij og den internasjonale venstreopposisjonen. 

Wicks ble valgt til leder for det kommunistiske ungdomsforbundet i 1926, og han deltok ved den internasjonale Lenin-skolen i Moskva og på den sjette verdenskongressen som ble arrangert av Komintern. 

Han ble utvist fra CPGB i 1932. Wicks ledet den britiske komiteen for forsvar av Lev Trotskij, og møtte ham i København på 1930-tallet. I 1971 ble han involvert i den trotskistiske bevegelsen igjen, som var forløperen til Socialist Workers Party (SWP). Ikke lenge før sin død skrev han en kort selvbiografi som fikk navnet *Memoirs of a British Bolshevik*. Han døde 84 år gammel i mars 1989.

Referanser
----------

1. 1 2   Social Networks and Archival Context, SNAC Ark-ID w6k50jf8, besøkt 9. oktober 2017[Hentet fra Wikidata]

|  |  |
| --- | --- |
| Oppslagsverk/autoritetsdata | Prabook **·** VIAF **·** GND **·** LCCN **·** ISNI
 |
Hans Kahle var kommandant i bataljonen. Han deltok i den prøyssiske hær som løytnant under første verdenskrig, ble medlem av Kommunistische Partei Deutschlands i 1928. Etter borgerkrigen ble han internert i Frankrike, senere i Canada og Storbritannia, hvor han ble løslatt i 1941 og organiserte der Nationalkomitee Freies Deutschland. Etter krigen vendte han tilbake til Tyskland som sjef for Volkspolizei i Mecklenburg fram til han døde. Her på et frimerke fra DDR
**Thälmann-bataljonen** var en del av De internasjonale brigadene i den spanske borgerkrigen. Avdelingen var oppkalt etter den fengslede tyske kommunistlederen Ernst Thälmann, som senere, i august 1944 ble drept i konsentrasjonsleiren Buchenwald. 

Bataljonen omfattet hovedsakelig tyskere, østerrikere, sveitsere og skandinaver. De deltok blant annet i forsvaret av Madrid. Blant kommandantene i bataljonen var den tyske skribenten og historikeren Ludwig Renn og den tidligere prøyssiske offiseren og veteran fra første verdenskrig, Hans Kahle. Andre kjente tyskere i bataljonen var blant andre Willi Bredel og den senere forleggeren Walter Janka.

De tyskspråklige bataljonene var blant de første gruppene og også blant de største enhetene innen de internasjonale brigadene. Dette hadde nok dels bakgrunn i at i Tyskland og Østerrike hadde nasjonalsosialismen vunnet fram, og dette ga kampen i Spania et særlig nærhet og alvor. Robert G. Colodny skriv:

«*The history of the Germans in Spain... ...is the history of strong men who proved and overproved their courage and endurance, their resistance to pessimism and despair. It is the story of men who died or were broken physically in doing this. They brought to the International Brigades an offensive spirit, a bitter desperate courage at rare intervals in war priceless, essential, but always costly. They set an early example of what shock troops could be like. They tried to do the impossible, and paid for it. And during the early days in Aragon, in the futile fighting around Huesca, at Tardienta, the Germans, in countless bayonet charges against fortified positions, took their objectives, buried their dead, and waited with a caged restlessness for the next day's orders.*»
En logojet fra HLX (Boeing 737)
**Logojet** er vanligvis et passasjerfly med heldekkende reklame malt på flyet. 

Når et fly utstyres med heldekkende reklame, vanligvis for en konsumvare eller et produkt, f.eks et tjenesteytende firmas produkt blir flyets ordinære bemaling «livery» med selskapets navn og logo fjernet fra skroget,og flyet blir malt eller påsatt decaler med et reklamebudskap. 
Logojet kan også være reklame for et sportslig eller kulturelt arrangement. Også flyselskapet selv kan benytte seg av logojet som egenreklame til å promotere egne ruter til feriesteder o.l.

I Norge er det i forste rekke Norwegian som har logojets i sin flåte.

Bildene eller tegningene på en logojet blir fremstilt ved hjelp av laserskrivere som skriver på meterbrede selvklebende papir eller transparent folie.

Eksterne lenker
---------------

* Gallery of logojets hos Airliners Net
* Acta kapitalforvaltning - logojet fra Norwegian
* Egenreklame for Norwegian
* Norwegians første logojet. Forsikringsreklame for Silver
* Widerøe Dash 8 med reklame for TINE